חג העומר

חג העומר הוא טקס חילוני המבוסס על מנהג מנחת העומר שהתקיים בבית המקדש, ומסמל את היום הראשון לספירת העומר. במהלך טקס יוצאים חברי הקיבוץ אל השדה, וחבריו מופיעים בשירה ובמחול, בלבוש לבן מסורתי. לאחר מכן, הגברים בחולצות לבנות, קוצרים בחרמשים את הדגן, והנשים קושרות אותו לאלומות. המנהג חודש בשנות ה-30 של המאה העשרים, בקיבוצים בית אלפא ועין חרוד ובהמשך בקיבוץ רמת יוחנן. המנהג מתרחש בחג הפסח, למחרת ליל הסדר הקיבוצי. הוא מצוין ברמת יוחנן ברציפות החל מ-1946, וכן גם בקיבוצים אחרים. בשנות ה-30 נחוג חג העומר בקיבוץ עין חרוד כציון למנהג העתיק. מי שיצרה את המסכת בעין חרוד הייתה רבקה שטורמן. את המסכת ברמת יוחנן יצרו יחד המלחין מתתיהו שלם והכוריאוגרפית לאה ברגשטיין. ב-1931 הם יצרו את מסכת החג הראשונה, "חג הגז", עבור חבורת רועי הצאן של קיבוץ בית אלפא. ב-1940, בעקבות הפילוג בין אנשי השומר הצעיר לאנשי מפא"י, שקדם בעשור לפילוג בקיבוצים, עברו השניים עם משפחותיהם לקיבוץ רמת יוחנן. החל מתחילת שנות ה-40, עם הגיעו לרמת יוחנן, הקדיש שלם את מרבית זמנו לחידוש חגים ומועדים בישראל. ב-1946 יצר והפיק מתיתיהו שלם, עם כוריאוגרפיה של לאה ברגנשטיין, את חג העומר הראשון ברמת יוחנן. הייתה זו חגיגה קהילתית של חברי הקיבוץ, אשר כללה כ-200 איש, וחידשה מסורת יהודית מהתורה אחרי שבוטלה בגלות, בהיעדר בית מקדש וחיים חקלאיים בארץ. מאז ועד היום, מתקיים חג העומר ברמת יוחנן מדי שנה. המסכת נשענת על קציר העומר המתואר במשנה מסכת מנחות פרק י ומציינת את תחילת ספירת העומר. שלם, שהיה בקי במקורות ישראל ובמסורות חז"ל, הוסיף לטקס פסוקים מן התורה ופרקי משנה, העוסקים בחקלאות ובקציר. בנוסף לפרקי ההקראה שלם הלחין שירים מיוחדים לטקס, שהידוע בהם הוא 'הֵן יְרוּנָן', שהפך לריקוד עם כוריאוגרפיה של ברגשטיין: הֵן יְרֻנָּן, יְרוֹעַע וְיֵעוֹר הֵן תִּפְרַח, תִּפְרֶה וְתִפְרֹץ מְדִינַת יִשְׂרָאֵל עַל אַדְמַת יִשְׂרָאֵל! השיר מבוסס על היפוך פסוק החורבן בישעיהו, טז 6, "וְנֶאֱסַף שִׂמְחָה וָגִיל מִן הַכַּרְמֶל וּבַכְּרָמִים לֹא יְרֻנָּן לֹא יְרֹעָע יַיִן בַּיְקָבִים לֹא יִדְרֹךְ הַדֹּרֵךְ הֵידָד הִשְׁבַּתִּי". בין הריקודים המרכיבים את הטקס ישנם הריקודים "עוזי וזמרת יה" (1942), "לבשו עוז" (1942), "שיבולת בשדה" (1945) ו"הן ירונן" (1948), אשר הפכו מאז לנכסי צאן ברזל של המחול העממי הארצישראלי. בעשורים הראשונים של המדינה הטקס שודר ברדיו ובטלוויזיה והפך מודל לחיקוי בקיבוצים רבים. בהתבסס על הטקס שיצרו שלם וברגשטיין, הטקס מתקיים, בין השאר, בקיבוצים: עין חרוד מאוחד, לוחמי הגטאות בארי, גבעת חיים מאוחד, רמת הכובש, עין השופט, נגבה, גת, רביבים, בית השיטה, גשר, עברון, חולתה, בית העמק, דגניה ב', צובה, בית העמק, אילון. בשנות ה-60 נחגג החג באיילת השחר. למחרת ליל הסדר הקיבוצי יוצאים חברי הקיבוץ אל חלקה בשדה תבואה, שהוכנה מראש. הקהל צופה בלהקה מקומית, המעלה מופע במלל ומחול, מלווה במקהלה וכלי נגינה. חברי הלהקה מופיעים בלבוש מסורתי מיוחד, המדמה את הלבוש הכפרי החגיגי בתקופת המקרא: הגברים בחולצות לבנות, אוחזים חרמשים בידיהם והנשים לבושות כמחוללות בשמלות לבנות. הטקס מתחיל במסכת ובה פרקי קריאה, שירת מקהלה וריקודים המבטאים את שמחתם של תושבי הקיבוץ על מתנת היבול. בתום המסכת הגברים קוצרים בחרמשים את הדגן שבשדה והנשים מאלמות אותו לאלומות, ומניפות אותן אל על. הריקודים בטקס בנויים על מספר מצומצם של מוטיבים החוזרים על עצמם בשינויי כיוון, ומבטאים שמחה כפרית, צניעות ופשטות. חג העומר, בית אלפא, 1938 ריקוד "והיה כי תבואו" בחג העומר בקיבוץ רמת יוחנן שנות ה-40 של המאה ה-20 חג העומר בקיבוץ כיסופים צופים במחולות, רמת יוחנן חג העומר, רמת יוחנן, 1945 חג העומר, נגבה, 1946 חג העומר בבית השיטה, 1947 בנות מושב בית-חנן בזמן חגיגות הקציר הראשון, 1952 חג העומר, תל יוסף, 1959 קציר העומר בחרמשים בקיבוץ אילון. שנות השישים של המאה העשרים ריקוד הבאת העומר ברמת הכובש, 1980 טקס העומר, אילות, 2007 רקדניות בחג העומר, עין חרוד מאוחד, 2024 רקדניות בחג העומר, עין חרוד מאוחד, 2024 מדיה וקבצים בנושא טקס העומר בוויקישיתוף טקס קציר העומר באתר "חגים" דוד אסף‏, שיבולת בשדה – מסע בעקבות מתתיהו שֶׁלֶם וחג העומר, בבלוג "עונג שבת", 5 ביוני 2011 חג העומר במלאת שבעים שנה לקיבוץ רמת יוחנן, באתר הספרייה הלאומית יגאל זורע, עומר תבואה חדשה ||| על החג החקלאי החשוב ביותר וגם על "ספירת העומר", בבלוג "קווים ונקודות", 2 באפריל 2013 רות אשל, 70 שנה לחגיגות העומר ברמת יוחנן, באתר הארץ, 22 במרץ 2015 חג העומר בקיבוץ רביבים 2017 צילמו ויקטור ומנשה המנהג התנכ"י שקיבוצניקים מקיימים ודתיים לא | כאן מציינים, סרטון באתר יוטיוב, 17 באפר׳ 2022 דנצ'וּ ארנון ודוד אסף, בָּא הַשֶׁמֶשׁ? טקס הנפת העומר בקיבוץ רמת יוחנן, בבלוג "עונג שבת", 21 באפריל 2022 חג העומר במלאת שבעים שנה לקיבוץ רמת יוחנן, סרטון באתר יוטיוב, 15 באפר׳ 2012 טקס קציר העומר לדורותיו - רמת יוחנן, סרטון באתר יוטיוב, 8 ביולי, 2014 טקס קציר העומר, עין חרוד מאוחד, תשפ"ג 2023, סרטון באתר יוטיוב, 5 במאי 2023 ים השיבולים - טקס קציר העומר בארי 2023, סרטון באתר יוטיוב, 11 באפר׳ 2023 טקס העומר תשפ״ד בקיבוץ עין השופט, 2024, סרטון באתר יוטיוב, 21 באפר׳ 2024 יגאל זורע, ים השיבולים עדיין כאן ||| וגם חג העומר, שאתמול חגגנו בשדה מול עזה ומעל הואדי שנשרף בקיץ האחרון, בבלוג "קוים ונקודות", 26 באפריל 2019 דוד אסף, עונג שבת (עונ"ש): שיבולת בשדה: מסע בעקבות מתתיהו שֶׁלֶם וחג העומר, באתר עונג שבת (עונ"ש), ‏יום ראשון, 5 ביוני 2011 קציר העומר בהתיישבות העובדת, ‏2022-04-10 רועי צ'יקי ארד, ברמת יוחנן חגגו את קציר העומר, בפעם ה-67, באתר הארץ, 8 באפריל 2012 רות אשל, 70 שנה לחגיגות העומר ברמת יוחנן, באתר הארץ, 22 במרץ 2015 דוד אסף, עונג שבת (עונ"ש): בָּא הַשֶׁמֶשׁ? טקס הנפת העומר בקיבוץ רמת יוחנן, באתר עונג שבת (עונ"ש), ‏יום חמישי, 21 באפריל 2022 תרבות יהודית-ישראלית, באתר www.tarbuty.org.il צפו: איך קיבוץ חילוני מקיים טקס מהמשנה?, באתר "סרוגים", 21 באפריל 2022 פינת הנוסטלגיה בשיתוף סיפור מקומי | אתר התנועה הקיבוצית, באתר www.kibbutz.org.il mynet קיבוץ - רמת יוחנן: ממשיכים לרקוד ולתעד את טקס העומר, באתר web.archive.org, ‏2015-12-08